Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 67/14/2202	Galanta, 25.3.2015
EEČ : 2-17-54-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 11.2.2014, spisová značka 1 Pv 67/14/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 12. 01. 2014 v čase okolo 09.00 hod. v katastri obce XXXXX bez plateného povolenia na rybolov na rok 2014 lovil ryby na rybárskom revíry XXXXX číslo revíru 2-4380-1-1, ktorý revír patrí do rybárskeho revíru XXXXX XXXXX, kde lovil ryby najskôr na prívlačovú zostavu s prútom značky Daiwa a rybárskym navijakom značky Daiwa s označením Caldia 3000 s navinutou šnúrou nezistenej značky a nosnosti, na ktorej mal na konci pripevnenú umelú nástrahu opatrenú jigovým háčikom a neskôr lovil ryby na rybársky prút značky Mivardi s označením Insignia spolu s rybárskym navijakom značky Shimano s označením Catana 2500 s navinutým silonom nezistenej značky a nosnosti, na ktorom mal na konci pripevnený plavák s háčikom a živou nástrahou, pričom bol na uvedenom mieste kontrolovaný členmi XXXXX, čím svojim konaním XXXXX XXXXX nespôsobil žiadnu škodu, nakoľko neulovil žiadnu rybu.

Uznesením prokurátora Okresnej prokuratúry Galanta zo dňa 11.2.2014, spisová značka 1 Pv 67/14/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 1Pv 67/14/2202-10 zo dňa 11.02.2014 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin pytliactva podľa  § 310 ods. 1 Trestného zákona.
   
	Uznesenie nadobudlo právoplatnosť dňa 25.02.2014. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu neboli uložené osobitné  obmedzenia ani povinnosti. Skúšobná doba obvinenému uplynula dňa 25.02.2015.

	Vykonaným šetrením bolo zistené, že obv. XXXXX počas plynutia skúšobnej doby nebol odsúdený, ani nebol prejednávaný za priestupok na Obvodnom úrade. Mesto XXXXX ho hodnotí kladne, nebol prejednávaný komisiou pre verený poriadok. 
 
	Vzhľadom k tomu, že obvinený v skúšobnej dobe viedol riadny život, nespáchal žiadny  trestný čin, nespáchal žiadny priestupok a v súčasnej dobe nie je proti nemu vedené žiadne trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka